પહેલો તબક્કો વટાવી, રાઇટ એરો કે પ્લે બટન ક્લિક કરશો એટલે જોશો કે ૧,૬૦,૦૦૦થી ૧,૩૫,૦૦૦ વર્ષના ગાળા દરમિયાન પૂર્વ આફ્રિકાથી ચાર જુદાં જુદાં જૂથો પશ્ચિમ અને દક્ષિણ આફ્રિકાના દરિયાકાંઠા તરફ આગળ વધ્યાં. ત્યાર પછી, એક જૂથ નાઇલ અને સહરા વટાવી આગળ વધ્યું. પરંતુ આ જૂથ તીવ્ર ઠંડીને કારણે નામશેષ થયું. પાછલાં ૯૦,૦૦૦થી ૮૫,૦૦૦ વર્ષ દરમિયાન, ફરી પૂર્વ આફ્રિકામાં એક જૂથ દરિયા કાંઠે આગળ વધતું વધતું ભારતીય ઉપખંડ સુધી પહોંચ્યું.